**Ieinteresētajiem piegādātājiem**

*Par iepirkuma nolikuma prasībām*

VSIA “Kultūras un sporta centrs “Daugavas stadions” (turpmāk – Pasūtītājs) 2018.gada 16.oktobrī ir saņēmusi ieinteresētā piegādātāja jautājumu par iepirkuma “Būvprojekta minimālā sastāvā izstrāde Daugavas stadiona ledus hallei”, identifikācijas Nr. DS 2018/3/ERAF nolikumā noteiktajām prasībām. Pasūtītājs sniedz šādu papildu informāciju:

**Jautājums Nr.1**

Lūdzu, apstipriniet, ka iepirkumam “**Būvprojekta minimālā sastāvā izstrāde Daugavas stadiona ledus hallei**”, ID Nr. **DS 2018/3/ERAF** objekta apsekošana nav obligāta.

**Atbilde:**

Nolikuma 1.7.5.punkts paredz, ka *Pasūtītājs nodrošina objekta apskati visiem ieinteresētajiem piegādātājiem. Apskate notiek* ***2018.gada 12.oktobrī plkst.10:00****. Pēc ieinteresētā piegādātāja lūguma apskate iespējama arī citā laikā darba dienās līdz piedāvājuma iesniegšanas termiņam. Objekta teritorijas apskate tiek nodrošināta, iepriekš sazinoties ar Nolikuma 1.7.2.2.apakšpunktā norādīto kontaktpersonu. Par apskates veikšanu Pretendentam tiek izsniegts apliecinājums, atbilstoši Nolikuma 7.pielikumā pievienotajai formai.*

Pasūtītājs skaidro, ka lai nodrošinātu pēc iespējas lielāku informācijas apjomu pretendentiem piedāvājuma sagatavošanā, Pasūtītājs nodrošina pretendentiem iespēju veikt objekta apskati.

Pasūtītājs apstiprina, ka Objekta apskate nav obligāta un gadījumā, ja pretendents nav veicis objekta apskati nav iesniedzams arī apliecinājums par apskates veikšanu, atbilstoši Nolikuma 7.pielikumā pievienotajai formai.